Muzium Seni Bina Estonia

Muzium Seni Bina Estonia () ialah sebuah muzium seni bina di Tallinn, Estonia. Ia terletak di kawasan Rotermann. Muzium tersebut merupakan salah satu ahli ICAM.

 Sejarah 
Muzium tersebut ditubuhkan pada 1 Januari 1991 untuk mendokumen, memelihara dan memaklumkan pelawat tentang sejarah seni bina Estonia dan perkembangannya kini. Muzium tersebut mula berkendali di ruang sementara di Kooli 7 di Bandar Lama Tallinn, di mana koleksinya terletak di Menara Loewenschede zaman pertengahan. Pada tahun 1996, muzium tersebut berpindah ke Persimpanan Garam Rotermann. Bangunan tersebut dibuka kepada orang ramai pada 7 Jun 1996.

 Bangunan 
Ruang bawah tanah melengkung bangunan tersebut, yang telah disiapkan mengikut projek yang dirangka oleh jurutera Baltik-Jerman Ernst Boustedt pada tahun 1908, ialah ruang untuk penyimpanan garam. Persimpanan Garam tersebut telah dilangbina pada 1995–1996 mengikut projek oleh arkitek Ülo Peil dan arkitek dalaman Taso Mähar (kedua-duanya dari biro seni bina Urbel & Peil). Semasa pelangbinaan tersebut, strukturnya – yang asalnya setingkat – dibahagikan kepada beberapa tingkat dengan siling perantaraan dan galeri untuk menyediakan lebih banyak ruang pameran yang mempunyai sifat berbeza-beza.

 Koleksi 
Koleksi muzium tersebut dikategorikan kepada koleksi arkib, foto, model, perabot, dan seni. Terdapat kira-kira 11500 item dalam koleksi arkib bersama dengan pelan bandar, projek bangunan, lukisan seni bina, gambar, dan manuskrip. Koleksi foto mempunyai hampir 18000 item (gambar dan negatif). Lebih 200 item (model pembinaan seni bina yang berbeza) dipamerkan dalam koleksi model muzium tersebut. Koleksi perabot dan seni juga mengandungi item yang dikaitkan dengan arkitek, seperti perabot, lukisan, catan, dan grafik yang direka oleh arkitek.

 Lihat juga 

 Muzium Sejarah Semula Jadi Estonia
 Muzium Seni Gunaan dan Reka Bentuk Estonia

 Rujukan 

Kategori:Sumber CS1 bahasa Estonia (et)
Kategori:Infobox mapframe without OSM relation ID on Wikidata